stanford-oval/wikipedia huggingface dataset:
Stable Diffusion

| Stable Diffusion |
| --- | --- |

Kehityshistoria
Ensijulkaisu:  syyskuu 2022
Vakaa versio:  2.1 / 7. joulukuuta 2022
Tiedot
Ohjelmistotyyppi:  tekoälyohjelma
Alusta:  selain
Ohjelmointikielet:  Python
Lisenssi:  CreativeML Open RAIL-M (käännä suomeksi)
Aiheesta muualla
Verkkosivusto
Stable Diffusion on syväoppimiseen perustuva tekoälyohjelmisto, joka tuottaa kuvia tekstimuotoisesta kuvauksesta. Ohjelmisto julkaistiin syyskuussa 2022.
Ohjelmiston on kehittänyt Münchenin yliopiston  CompVis-tutkimusryhmä professori Björn Ommerin johdolla.
SD:n jatkokehitysversio on kesäkuussa 2023 julkaistu SDXL, joka on yhteensopiva vanhemman version työkalujen kanssa.
21. marraskuuta 2023 julkaistiin Stable Video Diffusion, joka voi luoda lyhyitä videoita kuvista.
Muista vastaavista tekoälyohjelmistoista Stable Diffusion eroaa siten, että se ei vaadi supertietokonetta ja on ilmaiseksi ladattavissa ja käytettävissä kotikoneella. Ohjelmiston käyttämä tekoälymalli on koulutettu miljardeilla kuvilla ymmärtämään esim. miltä auto näyttää tai miltä tietty taidetyyli näyttää. Malli on julkaistu CreativeML Open RAIL-M -lisenssillä käytettäväksi. Toisista ohjelmistoista Stable Diffusion eroaa myös siten että siitä ei ole sensuroitu sopimattomia termejä, alastomuutta tai julkisuuden henkilöiden kuvia.
Stable Diffusion on ollut myöhemmin laajan käyttäjien jatkokehityksen kohteena.
Ohjelmistoon on lisäosia, kuten VAE:t (Variable Auto Encoder), joka on malli, joka parantaa kuvan laatua tekoälypohjaisella jälkikäsittelyllä.
Alkuperäinen SD käytti yleisesti vae-ft-mse-840000-ema-pruned-VAE:a korjaamaan kuvissa olleita ongelmia ("vertavuotavat silmät").
LoRA:t (Low-Rank Adaptation of Large Language Models) ovat puolestaan täsmäkoulutettuja malleja, joita voidaan käyttää SD:n varsinaisen ison mallin päällä. Jos käyttäjä haluaisi esimerkiksi laadukkaita kuvia Pokémoneista, voidaan malli täsmäkouluttaa pokémonien kuvilla tarvitsematta luoda kokonaista mallia.
Lisämalleja erityisiin tarkoituksiin jaetaan esimerkiksi civitai.com-sivustolla.
Ohjelmiston käyttö vaatii 10 Gt näyttömuistia ja CUDA-laskentaa tukevan näytönohjaimen, mitä käytännössä tarkoittaa Nvidia RTX -sarjan näytönohjaimia.
Ohjelmiston julkaisuaikaan tällainen laitteisto maksaa reilusti alle 2000 euroa.
Ohjelmistolle on myös tehty asennuspaketteja (kuten Easy Diffusion), jolla sen saa asennettua kotikoneelle yhdestä paketista muutaman kymmenen gigatavun latauksella. Paketti myös päivittää itsensä käynnistettäessä.
Ohjelmistolle on myös tehty web-selaimessa toimivia käyttöliittymiä kuten ComfyUI ja AUTOMATIC1111 (ja AUTOMATIC1111:n forkkauksina mm. Anapnoe UX ja Vladmandic).
Toiminta

Diffuusiomalli perustuu yksinkertaistaen siihen, että koulutuskuvaan lisätään Gaussin kohinaa, kunnes kuva on kokonaisuudessaan kohinaa. Nyt mallin avulla ajetaan tämä prosessi takaperin, ja tekoäly luo yksityiskohtia, joita olisi alkuperäisessä kuvassa. Näin satunnaista kohinaa käytetään siemenenä uusien kuvien luomiseen.
Diffuusiomalli on perimmiltään parametrisoitu Markovin ketju.
Stable Diffusion on koulutettu LAIONin (Large-scale Artificial Intelligence Open Network) keräämällä datasetillä, jonka Common Crawl -projekti on kerännyt internetistä. LAIONin tietokanta sisältää viisi miljardia kuvaa tekstimuotoisine kuvauksineen.
Mallin koulutetukseen käytettiin alun perin 256 kappaletta NVidia A100 -GPU:ta Amazonin pilvessä. Tämä vei 150 000 tuntia koneaikaa, jonka kustannus 600 000 US-dollaria.
Projektia sponsoroi Lontoossa ja Palo Altossa toimiva startup Stability AI. Mallin luominen on ongelmallista kotikäyttäjille, sillä se vaatii 30 Gt muistia, jota ei ole kotikäyttöön myytävissä näytönohjaimissa. Omia malleja on silti tehty, kuten 4chanin waifu-diffusion, joka on optimoitu anime-tyylisille kuville.
Alun perin malli koulutettiin 512×512-resoluution kuvilla, mikä rajoittaa luotavien kuvien laatua. 2.0-julkaisu pystyy tuottamaan natiivisti myös 768×768-kokoisia kuvia. Tämä versio sisältää myös upscale-filtterin, joka skaalaa kuvia suurempaan kokoon jopa 2048x2048-resoluutioon.
Esimerkkejä

sihteeri
punakaartilaiset
cyberpunk-tyylinen kaupunkimaisema
katu Espanjassa
yleinen ongelma on raajojen ja kasvojen luominen
Aiheesta muualla

Easy Diffusion -asennuspaketti
Stability Matrix -asennus- ja päivityspaketti
How to use models
Some Great Reward

| Some Great Reward Depeche Mode |
| --- | --- | --- |

Studioalbumin tiedot
 Äänitetty : Lontoossa ja Länsi-Berliinissä, 1984.
 Julkaistu: 24. syyskuuta 1984
 Tuottaja(t): Depeche Mode, Daniel Miller ja Gareth Jones
 Tyylilaji: Synthpop, alternative dance, industrial rock, dance-rock, post-punk, new wave, dark wave
 Kesto: 40.18
 Levy-yhtiö: Mute Records
Depeche Moden muut julkaisut
| People Are People (1984) | Some Great Reward (1984) | The Singles 81>85 (1985) |
Singlet albumilta Some Great Reward
 ”People Are People” Julkaistu: 12. maaliskuuta 1984  ”Master and Servant” Julkaistu: 20. elokuuta 1984  ”Blasphemous Rumours / Somebody” Julkaistu: 29. lokakuuta 1984
Some Great Reward on Depeche Moden neljäs albumi, joka julkaistiin 24. syyskuuta 1984. Levyyn kulminoituu Depeche Moden 1980-luvun selvät musiikilliset vaikutteet industrial-musiikista. Levyn hiteiksi muodostuivat metalliputkiäänillä varustettu ”People Are People”, sadomasokismiin viittaava ”Master and Servant” ja tummasävytteinen ”Blasphemous Rumours”.
Levy oli ensimmäinen, jolla Martin Gore tulkitsee kaksi kappaletta (”It Doesn't Matter” ja ”Somebody”), tämä muodostui tavaksi tulevilla Depeche Moden levyillä. Edellisillä levyillä hän lauloi vain yhden kappaleen verran. Levyä on myyty yli 4 miljoonaa kappaletta maailmanlaajuisesti. [lähde? ]
Kansitaide

Yhtyeen luottotaiteilijana on jälleen kerran valokuvaaja Brian Griffin. Griffin asui lapsena Black Country -nimellä kutsulla alueella Keski-Englannin Midlandsissä, jossa on paljon teollisuutta. Kuvassa näkyy vielä jäljellä oleva osa massiivisesta Round Oak Steelworksistä Brierley Hillissä. Poikasena Griffin näki kuvassa olevan tehtaan makuuhuoneensa ikkunasta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Something to Do" | 3.46 |  |  |  |  |  |  |  |
| 2. | "Lie to Me" | 5.03 |  |  |  |  |  |  |  |
| 3. | "People Are People" | 3.51 |  |  |  |  |  |  |  |
| 4. | "It Doesn't Matter" | 4.43 |  |  |  |  |  |  |  |
| 5. | "Stories of Old" | 3.12 |  |  |  |  |  |  |  |
| 6. | "Somebody" | 4.27 |  |  |  |  |  |  |  |
| 7. | "Master and Servant" | 4.12 |  |  |  |  |  |  |  |
| 8. | "If You Want" | 4.40 |  |  |  |  |  |  |  |
| 9. | "Blasphemous Rumours" | 6.21 |  |  |  |  |  |  |  |
Kokoonpano

Dave Gahan – laulu
Andrew Fletcher – syntetisaattorit
Martin Gore – syntetisaattorit, taustalaulu
Alan Wilder – syntetisaattorit, rumpukoneet
Aiheesta muualla

Some Great Reward Discogsissa. (englanniksi)
Tanssivat kuviot

Tanssivat kuviot (engl. The Adventure of the Dancing Men) on yksi Arthur Conan Doylen kirjoittamista Sherlock Holmes -tarinoista. Tarinan perusajatuksena ovat salaperäiset kuviot, kuten nämä:

Tarinassa on siis paljon kryptoanalyyttisiä piirteitä. Pelkkä rikoksen selvittäminen ei ole pääosassa, vaan huomiota vievät paljon Sherlock Holmesin nerokkaat kryptologiset taidot.
Juoni

Erään aatelismiehen talon pihalle on alkanut ilmestyä outoja tuherruksia, jotka mies palkkaa Sherlock Holmesin tulkitsemaan. Holmes käyttää muinaisten arabien keksimää kryptoanalyyttistä menetelmää, jonka avulla onnistuu lopulta lukemaan salakirjoitusta ja saa selville, että miehen vaimo on vaarassa. Holmes saapuu paikalle kuitenkin liian myöhään: mies on kuollut ja tämän vaimo kuolemaisillaan. Tapaus näyttää itsemurhalta, mutta lähettämällä salakirjoitusviestin murhaajalle Holmes saa oikean murhaajan, Abe Slaneyn, kiinni.
Selviää, että salakirjoitus on New Yorkista lähtöisin olevan rikollisliigan johtajan keksimä. Vaimo oli johtajan tytär ja Abe Slaney tyttären kihlattu. Tytär oli lähtenyt liigaa pakoon Lontooseen.
Aiheesta muualla

Kuvia tai muita tiedostoja aiheesta Tanssivat kuviot Wikimedia Commonsissa
Kertomus tanssivista kuvista Etelä-Suomi -lehden suomennos (suomeksi)
Taidelajit kesäolympialaisissa 1912

Vuoden 1912 kesäolympialaisissa kilpailtiin urheilun lisäksi myös taidelajeissa. Tämä oli ensimmäinen kerta kun taidelajit olivat mukana olympialaisten ohjelmassa. Mukana oli 33 osanottajaa 12 erimaasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Töiden piti olla urheilun innoittamia.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Arkkitehtuuri |  Eugène-Édouard Monod ja Alphonse Laverrière Building plan of a modern stadium | Ei hopeamitalistia | Ei pronssimitalistia |
| Kirjallisuus |  Pierre de Coubertin Ode to Sport | Ei hopeamitalistia | Ei pronssimitalistia |
| Kuvanveisto |  Walter W. Winans Pronssipatsas An American trotter |  Georges Dubois Model of the entrance to a stadium | Ei pronssimitalistia |
| Maalaustaide |  Giovanni Pellegrini Winter Sports | Ei hopeamitalistia | Ei pronssimitalistia |
| Musiikki |  Riccardo Barthelemy Olympic Triumphal March | Ei hopeamitalistia | Ei pronssimitalistia |
Huomioita

↑  Saksalaisilla salanimillä Georges Hohrod ja Martin Eschbach.
Tanna

Tanna
| --- | --- |
Sijainti:  Tafea Vanuatu
Saariryhmä:  Uudet Hebridit
Vesialue:  Korallimeri
Korkein kohta:  Mount Tukosmera, 1 084 m
Pinta-ala:  549 km² 
| --- | --- |
Asukasluku:  32 427
Suurin kaupunki:  Lenakel
Asutuskeskukset:  Isangel
muokkaa - muokkaa wikitekstiä - muokkaa Wikidataa
Tanna on saari Vanuatussa Tyynellämerellä. Se kuuluu Tafean maakuntaan. Saaren pituus on 40 kilometriä ja leveys 19 kilometriä. Pinta-alaltaan Tanna on 549 neliökilometriä. Vuoden 2016 väestönlaskennan mukaan saarella asui 32 427 asukasta. Saaren pääkaupunki on länsirannikolla sijaitseva Isangel ja suurin kaupunki Isangelin lähellä sijaitseva Lenakel. Tannan kaakkoisrannikolla sijaitsee toimiva tulivuori Mount Yasur, joka on 361 metriä korkea. Saaren korkein kohta on kuitenkin Mount Tukosmera, joka on 1 084 metriä korkea. Tannalla tuotetaan kahvia, kopraa ja karjaa. Saarella puhutaan muun muassa tannan kieltä, mutta useimmat asukkaat ymmärtävät myös bislamaa.[lähde? ]
Tannalla harjoitetaan muun muassa lastikulttiuskontoa, jota kannattaa noin viidennes saaren väestöstä. Uskonnossa palvotaan John Frum -hahmoa (Jon from America). Monet sen kannattajista uskovat John Frumin hengen elävän Mount Yasur -tulivuoden uumenissa.
Ensimmäisenä eurooppalaisena saarelle saapui James Cook vuonna 1774.
Saarelle sijoittuvat vuonna 2015 ensi-iltansa saaneen samannimisen elokuvan tapahtumat. Elokuva oli Australian Oscar-ehdokas. Helsingin Sanomien Nyt-liitteen toimittaja Harri Römpötti pitää elokuvaa ulkokohtaisena ja romantisoivana ja näkee ongelman juuri siinä, että se on näytelmäelokuva, joka on tekijöidensä puheenvuoro, eikä dokumentti, joka suoraan myöntäisi tarkastelevansa aihetta ulkopuolelta. Vanuatun matkailutoimisto kuitenkin esittelee elokuvaa markkinoinnissaan.
Aiheesta muualla

Kuvia tai muita tiedostoja aiheesta Tanna Wikimedia Commonsissa
Telephone

Wikisanakirjassa on tähän liittyvä sananselitys: .
Telephone voi tarkoittaa esimerkiksi:
Téléphone, vuonna 1976 perustettu ranskalainen rockyhtye
Telephone (kappale), vuonna 2010 julkaistu kappale Lady Gagalta ja Beyoncélta
Telefone (Long Distance Love Affair), vuoden 1983 kappale Sheena Eastonilta
Telephone, vuoden 1984 kappale Diana Rossilta
The Telephone Album, vuoden 1998 albumi yhtyeeltä Lotion
Puhelin (elokuva) (engl. Telefon), vuonna 1977 ilmestyneen vakoiluelokuvan ohjannut Don Siegel
Teleoperaattori

Teleoperaattori on yritys tai muu organisaatio, joka hoitaa tietoliikenteen välitystä yhteyden tilaajien välillä kaupallisena toimintana.  Tätä tarkoitusta varten operaattori ylläpitää tietoliikenneverkkoa tai vuokraa välityskapasiteettia muilta.  Tietoliikenteellä tarkoitetaan tässä yhteydessä lähinnä matkapuhelin- ja lankaverkon puhelinliikennettä sekä Internet-yhteyksiä.  Jotkut operaattorit tarjoavat myös muuta tiedonsiirtokapasiteettia.
Suomen suurimmat teleoperaattorit ovat Elisa, Telia Finland ja DNA.
Löydän sinut uudestaan

| ”Löydän sinut uudestaan” Anna Puu |
| --- | --- | --- |

Singlen tiedot
 Albumilta: Antaudun
 Julkaistu: 7. lokakuuta 2013
 Tuottaja(t): Lasse Kurki Knipi Jukka Immonen
 Tyylilaji: pop
 Kesto: 04.00
 Levy-yhtiö: Sony Music Entertainment
Anna Puun muut singlet
| ”Nuori Loiri” 2013 | ”Löydän sinut uudestaan” 2013 | ”Ota minut tällaisena kuin oon” 2015 |
Löydän sinut uudestaan on suomalaisartisti Anna Puun kappale hänen kolmannelta, Antaudun-nimiseltä studioalbumiltaan. Sony Music Entertainment julkaisi sen albumin neljäntenä singlenä 7. lokakuuta 2013. Toisin kuin Antaudun-albumin kolme ensimmäistä singleä, ”Löydän sinut uudestaan” ei päässyt lainkaan listoille.
Kappaleen ovat säveltäneet Knipi, Lasse Kurki ja Jukka Immonen. Sen on sanoittanut Mariska. Kappaleen ovat sovittaneet Knipi, Lasse Kurki, Jukka Immonen ja Anna Puu.
Kappalelista

Löydän sinut uudestaan – 4.00
Lövön lossi

Lövön lossi matkalla mantereen puolelle. Taustalla uusi silta rakenteilla.
Lövön silta.
Lövön lossi oli Kemiönsaaren kunnassa Söljeholmenin ja Lövön saarten välillä liikennöinyt lossi, joka oli osa yhdystietä 1830. Lossireitin pituus oli 395 metriä. Liikennöinnistä vastasi viimeisinä vuosina Finferries eli Suomen lauttaliikenne Oy. Lossi lopetti liikennöinnin toukokuussa 2011, jolloin Lövön silta avattiin liikenteelle. Tämän jälkeen lossi siirrettiin Turkuun peruskorjaukseen ja elokuussa se aloitti liikennöinnin Porvoossa Pellingin lossina.
Noin 400–500 vakinaista asukasta asui Lövön lossiyhteyden takana. Lövön saaren asukkaiden lisäksi lossia käyttivät muun muassa Kasnäsin, Vänön, Rosalan ja Högsåran asukkaat. Vakinaisten asukkaiden lisäksi lossiyhteyden takana oli yli 1 000 vapaa-ajan asuntoa. Vuonna 2002 lossia käytti keskimäärin 400 ajoneuvoa vuorokaudessa ja kesällä 500 ajoneuvoa vuorokaudessa.
Vuonna 2001 Tiehallinto teki Lövön lossipaikan kehittämisen yleissuunnitelman. Tiesuunnitelman laatiminen aloitettiin vuonna 2006 ja sillan rakennustyöt lokakuussa 2009. Silta rakennettiin lossin kohdalle, joten eteläpuolisen rannan kalturia jouduttiin rakennustöiden takia siirtämään 40 metriä sivuun sen alkuperäiseltä paikalta. Uusi silta avattiin liikenteelle 27. toukokuuta 2011 ja samalla Lövön lossi lopetti liikennöinnin.
Tekniset tiedot

Rakentajatelakka: Uudenkaupungin työvene Oy
Suurin pituus: 38,1 m
Rakennusvuosi: 1995
Suurin leveys: 9,6 m
Kannen sivukorkeus: 2,4 m
Henkilöautojen lukumäärä: n. 21
Kannen ajoradan hyödyllinen pituus: 35,8 m
Kannen ajoradan hyödyllinen leveys 7,8 m
Hyötykuorma 70 t
Syväys 2,6 m
Kuivapaino 240 t
Alikulkukorkeus 6,8 m
Tenetti

Tenetti seututien 899 sillalta kuvattuna.
Tenetti on Sotkamon Vuokatissa sijaitseva virta. Se yhdistää Pirttijärvi-Kaitainjärven Nuasjärveen ja sen pituus on noin kaksi kilometriä. Tenetin ylittää koko sen matkalla kaksi liikenneväylää; Joensuu–Kontiomäki-rata sekä Vuokatin ja Jormuan välinen Seututie 899. Tenetin varrella sijaitsevat muun muassa Vuokatticottagen mökkeilyalue sekä Tenetin koulu.
Teleperformance

| Teleperformance |
| --- | --- |

Osake:  Euronext: TEP
ISIN:  FR0000051807
Perustettu:  1978
Toimitusjohtaja:  Daniel Julien
Kotipaikka:   Ranska Pariisi, Ranska
Toimiala:  yritysprosessin ulkoistaminen
Tuotteet:  Puhelinkeskukset asiakassuhteiden hallintaan, viisumihallinnan ulkoistamiseen ja verkkosisällön valvomiseen
Liikevaihto:  5,7 miljardia euroa
Liikevoitto:  326 miljoonaa euroa
Henkilöstö:  383 000
Kotisivu:  www.teleperformance.com
Infobox OKVirheellinen NIMI-arvo: 
Teleperformance on ranskalaista alkuperää oleva monikansallinen yritys..
Ryhmä työllistää yli 383 000 henkilöä ja sen liikevaihto vuonna 2020 oli 5 732 miljardia euroa. Se on noteerattu CAC 40:ssä kesäkuusta 2020 lähtien.
Lövångerin piiri

| Lövångerin piiri |
| --- | --- |
 Lövångerin kirkko
 fiLövångerin piiri 
 64°22′05″N, 21°19′01″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Skellefteån kunta
Piirikoodi:  323016
Väestö
Väkiluku (2022):  2 161 
Lövångerin piiri (ruots. Lövångers distrikt) sijaitsee Skellefteån kunnassa Ruotsissa. Sen väkiluku on 2 161  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Skellefteån kunnan piirit
Stillwater Central Railroad

Stillwater Central Railroad (AAR-lyhenne: SLWC) on Yhdysvalloissa Oklahoman osavaltiossa toimiva Class III -luokan rautatieyhtiö joka liikennöi pääasiassa BNSF Railwayn hylkäämää Chickasha Subdivision -rataosaa pitkin Tulsasta Altukseen, Texasin ja Oklahoman rajan tuntumaan. Yhtiöllä on myös muusta yhtiön rataverkosta erillään oleva sivurata Pawneen ja Stillwaterin välillä. Rataverkon pituus on yhteensä 275 mailia. Stillwater Central on Watco Companiesin tytäryhtiö ja on osa Watcon Combined Midwest System -rataverkkoa, johon kuuluvat lisäksi South Kansas and Oklahoma Railroad sekä Kansas and Oklahoma Railroad.
Liikennöinti

Liikenne koostuu epäsäännöllisesti työskentelevistä järjestelyjunista sekä satunnaisista sementtijunista. Veturimiehistöt työskentelevät Cyrilin, Oklahoma Cityn, ja Owasson terminaaleista. Suurin sallittu nopeus Chickasha Sub -rataosalla on 40 mailia tunnissa (n. 70 km/h), mutta laiminlyödyn kunnossapidon takia joudutaan suurimmalla osaa rataa liikennöimään pienemmillä nopeuksilla, jopa alle 10 mailia tunnissa (n. 15 km/h).
Yhdysliikenneasemat

Tulsa: BNSF Railway, Union Pacific Railroad, South Kansas and Oklahoma Railroad, Tulsa-Sapulpa Union Railway, Sand Springs Railway, Tulsa Port Of Catoosa Railroad
Shawnee: BNSF Railway
Oklahoma City: BNSF Railway, Union Pacific Railroad, A-OK Railroad
Chickasha: Union Pacific Railroad
Lawton: Union Pacific Railroad
Snyder: Grainbelt Co.
Altus: BNSF Railway, Farmrail, Wichita, Tillman and Jackson Railway, Hollis and Eastern Railroad
Kalusto

Stillwater Central vuokraa liikkuvan kalustonsa Webb Assett Management -yhtiöltä, joka hallinnoi Watco Companiesin rautatiekalustoa. Veturit ovat käytettynä hankittuja vanhempia dieselvetureita.
Aiheesta muualla

Watco Companies
Stillwater Central (Arkistoitu – Internet Archive)
Chickasha Sub (PDF), liikennepaikkaluettelo ja nopeusrajoitukset (Arkistoitu – Internet Archive)
Tampereen Ursa

| Tampereen Ursa |
| --- | --- |
Perustettu:  1950
Toimiala:  tähtitiede
Kotipaikka:  Tampere, Suomi
Jäsenlehti:  Radiantti
Aiheesta muualla
Sivusto
Infobox OKNimi-testi OK: 
Tampereen Ursan tähtitorni Kaupin uuden vesitornin huipulla
Tähtitieteellinen yhdistys Tampereen Ursa ry. on noin 350 jäsenen muodostama tähtiharrastusyhdistys. Yhdistyksen tähtitorni sijaitsee Petsamon kaupunginosassa Tampereen kaupungin omistaman Tampereen Veden vesitornin päällä. Tampereen Ursan toimintamuotoja ovat jäsenkerho (jäsenillat), luentotilaisuudet, kurssit ja tähtinäytökset yleisölle. Jäsenblogi Radiantti on kaikkien kiinnostuneiden luettavissa ja siinä julkaistaan tähtiharrastukseen liittyviä havaintovinkkejä, tehtyjen havaintojen raportteja ja uutuuskirjojen esittelyjä.
Aiheesta muualla

Yhdistyksen kotisivut
Jäsenlehti Radiantti
Yhdistyksen järjestämät tapahtumat
Tenetin koulu

Tenetin koulu
Tenetin koulu on Sotkamon kunnan yläkoulu. Koulurakennus, joka sijaitsee Tenetin virran varrella Vuokatinrotkon välissä, on valmistunut vuonna 1966 ja saneerattu vuonna 1998. Koulussa on 338 oppilasta (2018) ja noin 40 opettajaa. Ennen Tenetin koulu toimi ylä- ja ala-asteena, mutta ala-aste siirtyi Leivolan kouluun. Nykyisen koulurakennuksen viereen rakennetaan uutta koulua, jonka on tarkoitus valmistua vuonna 2024. Tenetin koulun rehtori on vuonna 2023 aloittanut Salla Leinonen .
Tecmo

| Tecmo |
| --- | --- |

Perustettu:  1967
Kotipaikka:   Japani
Toimiala:  videopeliteollisuus
Tuotteet:  videopelit
Infobox OKVirheellinen NIMI-arvo: 
Tecmo Inc. (jap. テクモ, Tekumo) on japanilainen videopeliyhtiö, joka on perustettu vuonna 1967. Yhtiö on perustettu nimellä Tehkan ja se on nimetty uudelleen vuonna 1986.
Vuonna 2009 se fuusioitui japanilaisen Koein kanssa muodostaen holdingyhtiön Tecmo Koei Holdings.
Pelit

Yritys tunnetaan parhaiten videopelisarjoista Star Force, Dead or Alive, Ninja Gaiden, Deception, Monster Rancher, Rygar, Tecmo Bowl ja Fatal Frame.
Aiheesta muualla

Profiili MobyGamesissä (englanniksi)
Stanislav Neckář

| Stanislav Neckář> Henkilötiedot |
| --- | --- |
Syntynyt: 22. joulukuuta 1975 (ikä 48) Písek, Tšekkoslovakia
Kansalaisuus:   Tšekki
Jääkiekkoilija
Lempinimi:  Stan
Pelipaikka:  puolustaja
Maila:  vasen
Pituus:  183 cm
Paino:  96 kg
Pelaajaura
Pääsarjaura:  1992–2006
Seurat:  HC České Budějovice (CŠL/ČEL/Tšekki I) Detroit Vipers (IHL) Ottawa Senators (NHL) New York Rangers (NHL) Phoenix Coyotes (NHL) Tampa Bay Lightning (NHL) Nashville Predators (NHL) Milwaukee Admirals (AHL) Södertälje SK (SEL)
NHL-varaus:  29. varaus, 1994 Ottawa Senators
| Stanley Cup  |
| --- | --- | --- |
|  | Tampa Bay Lightning | 2004  |
Stanislav Neckář (s. 22. joulukuuta 1975 Písek, Tšekkoslovakia) on tšekkiläinen entinen jääkiekkopuolustaja ja maailmanmestari. Hän pelasi urallaan NHL:ssä yhteensä 510 runkosarjaottelua tehopistein 12+41=53 ja keräten 316 jäähyminuuttia sekä 29 playoff-ottelua tehden kolme syöttöpistettä ja keräten kahdeksan jäähyminuuttia. Neckár voitti Stanley Cupin Tampa Bay Lightningissa vuonna Tampa Bay Lightning|2004. Hän voitti myös maailmanmestaruuden vuonna 1996. Neckář tunnettiin pelityyliltään puolustavana puolustajana, joka ei juurikaan tehnyt kovin paljon tehopisteitä.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Wien 1996 | jääkiekko |  |
Maa:   Tšekki ja  Slovakia
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Ruotsi 1993 | jääkiekko |  |
Neckář edusti Tšekkiä MM-kilpailuissa vuonna 1996, jolloin hän voitti maailmanmestaruuden. Neckář pelasi myös maailmancupissa vuonna 1996. Hän edusti myös Tšekkoslovakian jakauduttua Tšekin ja Slovakian yhdistelmäjoukkuetta alle 20-vuotiaiden MM-kilpailuissa vuonna 1993, jolloin Neckář voitti pronssia.
Muuta

Neckářin poika Ty pelaa puolustajana T1EHL-junioriliigaa Pittsburgh Penguinsin C-juniorijoukkueessa. Tylla on Kanadan ja Yhdysvaltain kansalaisuudet.
M/S Silja Star

M/S Silja Star -nimellä on purjehtinut kaksi eri alusta:
M/S Wasa Queen vuosina 1980–1986
M/S Estonia vuosina 1990–1991
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”M/S Silja Star”, voi hakea sivunnimihaulla, laajalla sivunnimihaulla tai tekstihaulla.